Grizkapa imperikolombo

La Grizkapa imperikolombo (Ducula radiata) estas specio de birdoj de la kolomba familio Columbidae, kaj unu el la kvardeko da specioj de la genro Ducula, kiu vivas en Sudorienta Azio kaj Oceanio. Ĝi estas endemia de Sulaveso en Indonezio. Iliaj naturaj habitatoj estas tropikaj kaj subtropikaj malsekaj arbaroj de malaltaj teroj kaj tropikaj kaj subtropikaj montararbaroj.

Aspekto
La grizkapa imperikolombo estas modergranda imperia kolombo kun longa vosto kaj totala longo de proksimume 38 cm. La kapo kaj malsupraj partoj estas grizaj kaj la malantaŭa kolo estas nigra, dum la supraj partoj estas metalverdaj, brile sur la mantelo kaj skapularoj kun brunecpurpura nuanco. La vosto estas malhela kun mallarĝa kaj nerimarkebla bendo palgriza proksime de la bazo. La irisoj estas oranĝaj, la beko estas olivverda kun nigra pinto aŭ eĉ ttue nigra, kaj la kruroj estas purpurruĝaj. La sufiĉe simila blankventra imperikolombo (Ducula forsteni) estas pli granda kaj pli peze konstruita, kaj havas pli larĝan grizan strion sur la vosto; tio estas pli centre situanta kaj okulfrapa.

Distribuado
La grizkapa imperikolombo estas endemia de la insulo Sulaveso en Indonezio. BirdLife International (2018). "Ducula radiata". IUCN Red List of Threatened Species. 2018: e.T22691629A130179720. doi:10.2305/IUCN.UK.2018-2.RLTS.T22691629A130179720.en. Alirita la 12an de Novembro 2021.  Ĝi estas plejparte birdo de montarbaroj, ĝenerale trovita en altecoj de inter 1 100 kaj 2 400 m, sed foje vizitas la promontorojn ĉe pli malaltaj altitudoj. Ĝia tipa vivejo estas praarbaroj sed ĝi ankaŭ troviĝas en sekundaraj kreskarbaroj kaj maldensaj arbaroj.

Ekologio
La grizkapa imperikolombo plejofte vidiĝas en paroj aŭ sole, sed ekster la reprodukta sezono povas formi malgrandajn arojn de ĝis dudek birdoj. Ĝi havas rapidan, rektan flugmanieron kaj foje povas esti vidita flugi alte super la arbarkanopeo. Kiel aliaj imperiaj kolomboj, ĝi manĝas fruktojn, kiujn ĝi plukas el la branĉoj de arboj, ĉirkaŭpaŝante akrobate en la kanopeo; ĝi glutas la fruktojn tutajn kaj tiel servas rolon en la distribuado de iliaj semoj. Nestoj estis trovitaj en decembro kaj marto, do la reprodukta sezono povas esti longa. Ununura ovo estas demetata en klif-randa nesto, en truo de arbo aŭ en ŝirmita niĉo.

 Referencoj 

Eksteraj ligiloj

Kategorio:Kolombedoj
Kategorio:Birdoj de Azio
Kategorio:Birdoj de Indonezio